stanford-oval/wikipedia huggingface dataset:
Rämeen olento

| Rämeen olento |
| --- | --- |

Luoja(t):  Len Wein Bernie Wrightson
Kustantamo:  DC Comics
Ensiesiintyminen:  Alex Olsen: House of Secrets nro 92 (heinäkuu 1971) Alec Holland: Swamp Thing nro 1 (marraskuu 1972)
Henkilötiedot
Oikea nimi:  Alex Olsen Alec Holland Aaron Hayley
Pituus:  vaihteleva
Paino:  vaihteleva
Ryhmäsidokset:  Justice League Dark
Edelliset ryhmäsidokset:  Parliament of Trees
Voimat:  yli-inhimillinen vahvuus, elementtien hallinta, kyky muuttaa kokoa
Suhteet
Sukulaiset:  Abigail (vaimo) Tefé (tytär)
Rämeen olento (engl. Swamp Thing) on DC Comicsin sarjakuvissa esiintyvä kuvitteellinen kasvihumanoidiolento ja kasvillisuuden suojelija. Len Weinin ja Bernie Wrightsonin luoma hahmo esiintyi ensimmäisen kerran vuoden 1971 House of Secrets -sarjakuvan numerossa 92 yhden numeron mittaisena kauhutarinana. Sittemmin se liitettiin DC Comicsin jatkumoon ja teki esiintymisen 1972 nimikkosarjakuvassaan Swamp Thing, jossa alkuperäinen hahmo Alex Olsen korvattiin Alec Hollandilla. Rämeen olento on suolla elävä kasvismassasta koostuva vihreä jättikokoinen hirviö, joka syntyi Alec Holland -nimisen tutkijan jouduttua pommi-iskun kohteeksi. Hahmo seikkailee pitkäikäisessä nimikkosarjakuvassaan yrittäen suojella kotisuotaan, tai ympäristöä yleensä, erilaisilta yliluonnollisilta uhkilta.
Sarjaa ovat jatkaneet lukuisat käsikirjoittajat, merkittävimpänä ehkä Alan Moore, jonka käsikirjoitukset herättivät epäsuositun ja jo lähes haudatun hahmon henkiin 80-luvulla. 2000-luvulla Mooren käsikirjoittamat Rämeen olento -sarjakuvat on julkaistu suomeksi kolmena eri niteenä.
Muissa medioissa > Elokuvat

Wes Craven on ohjannut hahmosta elokuvan nimeltä Swamp Thing – mies suolta vuonna 1982. Elokuvassa Rämeen olentoa esittää Dick Durock. Elokuva sai jatko-osan vuonna 1989 nimeltä The Return of Swamp Thing, jossa Durock uusi roolinsa.
Muissa medioissa > Televisiossa

Rämeen olento esiintyi vuoden 1990 samannimisessä televisiosarjassa, jota esitettiin 72 jakson verran vuosina 1990-1993. Sarjassa Rämeen olentoa esitti Dick Durock.
Rämeen olento esiintyi vuoden 2019 samannimisessä televisiosarjassa Swamp Thing, jossa hahmoa esittävät Andy Bean ja Derek Mears. Sarja peruutettiin vain kymmenen jakson jälkeen samana vuonna.
Muissa medioissa > Animaatiot

DiC Entertainment tuotti hahmon oman 5-osaisen animaatiosarjan, jota esitettiin vuonna 1991. Sarjassa Rämeen olento taistelee tohtori Arcanea vastaan, joka haluaa varastaa Alec Hollandin luoman kaavakkeen ollakseen kuolematon. Arcanen vuoksi Holland muuttui Rämeen olennoksi ja taistelee häntä ja muita suon uhkia vastaan Tomahawkin avustuksella. Sarjan tunnusmusiikki oli muunnelmaversio kappaleesta Wild Thing.
Rämeen olento teki cameo-roolin Justice League animaatiosarjan jaksossa "Comfort and Joy".
Rämeen olento esiintyi Justice League Action animaatiosarjassa, jossa häntä ääninäytteli Mark Hamill. Sarjassa Rämeen olento nähtiin Oikeuden Puolustajien jäsenenä.
Rämeen olento esiintyi animaatioelokuvissa Justice League Dark ja Justice League Dark: Apokolips War, jossa häntä ääninäytteli Roger Cross. Elokuvissa Rämeen olento nähtiin yliluonnollisista olennoista koostuvan Justice League Dark ryhmän jäsenenä.
Rämeen olento esiintyi animaatioelokuvassa Batman and Harley Quinn, jossa häntä ääninäytteli John DiMaggio.
Rämeen olento esiintyi Harley Quinn animaatiosarjassa, jossa häntä ääninäytteli Sam Richardson.
Muissa medioissa > Videopelit

Rämeen olento esiintyy vuoden 1992 samannimisessä videopelissä, jossa se on pelattavana hahmona.
Rämeen olento esiintyy vuonna 2010 DC Universe Online -pelissä, jossa se ei ole pelattavana hahmona. Häntä ääninäyttelee pelissä Chilimbwe Washington.
Rämeen olento esiintyy pelattavana hahmona vuoden 2017 Injustice 2 -tappelupelissä. Pelissä häntä ääninäyttelee Fred Tatasciore.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1982 1989–1993 | Dick Durock | Swamp Thing | Swamp Thing – mies suolta The Return of Swamp Thing |  |
| 1991 | Len Carlson | Swamp Thing |  |  |
| 2011 | Chilimbwe Washington |  |  | DC Universe Online |
| 2014 | JB Blanc |  |  | Lego Batman 3: Beyond Gotham |
| 2015 | Michael Dorn |  |  | Infinite Crisis |
| 2017 2020 | Roger Cross |  | Justice League Dark Justice League Dark: Apokolips War |  |
| 2017–2018 | Fred Tatasciore |  |  | Injustice 2 Lego DC Super-Villains |
| 2017 | John DiMaggio |  | Batman and Harley Quinn |  |
| 2016–2017 | Mark Hamill | Justice League Action |  |  |
| 2019– | Andy Bean Derek Mears | Swamp Thing |  |  |
Aiheesta muualla

Jarkko Sikiö: Rämeen olento[vanhentunut linkki]. Kvaak.fi 16.3.2010.
Jokke Saharinen: Rämeen olento (Arkistoitu – Internet Archive). Savon sanomat 23.4.2010.
Janne Suominen: Toiseutta olan takaa (Arkistoitu – Internet Archive). Lumo 17.3.2010.
Toni Jerrman: Rämeen olento[vanhentunut linkki]. Tähtivaeltaja 2/2010.
Jokke Saharinen: Rämeen olento: Toinen kirja[vanhentunut linkki]. Keskisuomalainen 19.12.2010.
Sylvester Levay

Sylvester Levay.
Sylvester Levay (serb. Силвестер Лева, alun perin Lévay Szilveszter, s. 16. maaliskuuta 1945 Subotica, Jugoslavia)  on unkarilainen musikaalisäveltäjä. Hän on säveltänyt mm. Elisabeth- ja Rebecca-musikaalit. Levay on tehnyt musikaaleja myös muista historiallisesti merkittävistä henkilöistä, kuten Marie Antoinettesta. Levay kiertelee usein omien musikaaliensa tähtien kanssa säestämässä näitä esiintymisiä. Esimerkiksi hän säesti pianolla Elisabeth-musikaalin Japanin-kiertuetta.
Tunnetuin Levayn musikaaleista on Elisabeth, joka kertoo Itävallan keisarinnan traagisen elämäntarinan.
Aiheesta muualla

Musikaalien tekijät Eclipsis.org. Arkistoitu 10.6.2016. Viitattu 29.8.2018. Web archive 2016
Aanensen, Jon: Sylvester Levay My-blog-of-interviews. Viitattu 29.8.2018.
Shirehevonen

| Shirehevonen |
| --- | --- |

Tyyppi::  kylmäverinen
Alkuperä ja nimet
Alkuperämaa::  Itä- ja Länsi-Midlands   Yhdistynyt kuningaskunta
Polveutuminen::   paikalliset kannat  flanderinhevonen  friisiläinen 
Rodun syntyaika::  keskiaika
Kantakirja perustettu::  1878
Muita nimityksiä::  Shirenhevonen, Shire
Esiintyminen ja käyttö
Käyttötarkoitus::  työhevonen   näytöshevonen
Ominaisuudet
Korkeus::  160–200 cm
Paino::   ori 900–1 100 kg  ruuna 850–1 100 kg  tamma, ei virallista määritelmää 
Värit::   musta  ruunikko  kimo  sabinokirjavuus yleistä 
Kaksi shirehevosta töissä
Shirehevonen on kotoisin Yhdistyneestä kuningaskunnasta. Nimi rodulle on tullut maan keskiosissa sijaitsevista maakunnista, joista rodun arvellaan olevan kotoisin (Leicestershire, Staffordshire ja Derbyshire). Rotu polveutuu isoista paikallisista hevosista, joita risteytettiin 1500- ja 1600-luvulla hollantilaisten maahan tuomien flanderinhevosten ja myöhemmin friisiläishevosten ja lämminveristen kanssa.
Ominaisuudet

Shirehevonen on säkäkorkeudeltaan noin 160–200 senttimetriä (tavallisimmin 170–180 senttimetriä), joten rotu on maailman kookkain. Maailman korkein hevonen on shirehevonen nimeltään Sampson, joka oli 219 senttimetriä korkea ja painoi 1 524 kilogrammaa.
Sallittuja värejä shirehevosilla ovat musta, ruunikko ja kimo. Laajat valkoiset merkit (sabinokirjavuus) ovat hyvin yleisiä. Shirehevosilla on tavallisesti erittäin tuuheat ja silkkiset vuohiskarvat.
Shirellä on uskomaton vetokyky: se voi vetää jopa viiden tonnin painoisia kuormia. Teollistumisen seurauksena tarve isoille, raskaille vetohevosille kuitenkin alkoi vähentyä. Traktorien yleistyessä 1960-luvun alussa shirehevosten määrä väheni uhkaavasti, mutta kehityssuunta muuttui pikkuhiljaa kantakirjan avaamisen satavuotisjuhlien (1978) jälkeen.
Aiheesta muualla

Kuvia tai muita tiedostoja aiheesta Shirehevonen Wikimedia Commonsissa
Suomen Clydesdale- ja Shirehevosyhdistys ry (Arkistoitu – Internet Archive)
Sahban Mroueh

Sahban Ahmad Mroueh (1953 – 2012) oli Libanonissa syntynyt runoilija, kirjailija ja kääntäjä, joka asui vuodesta 1974 lähtien Suomessa.
Mroueh käänsi Kalevalan arabiankielelle yhdessä Jussi Aron ja Kaj Öhrnbergin kanssa. Käännös julkaistiin Beirutissa vuonna 1991. Kolmikko toimitti vuonna 1987 vanhimman tunnetun arabiankielisen keittokirjan Kitāb al-tabīkh, jonka 1200-luvulta peräisin ollut käsikirjoitus löytyi Helsingin yliopiston kirjaston kokoelmista. Yli 600 reseptiä sisältäneen teoksen englanninkielinen käännös ilmestyi vuonna 2007 nimellä Annals of the Caliph’s Kitchen: Ibn Sayyār al-Warrāq’s tenth-century Baghdadi cookbook.
Vuonna 1978 Irakin presidenttiä arvostellut Sahban Mroueh karkotettiin Suomesta Irakin Suomen suurlähettilään Saleh Mehdi Amashin painostuksesta. Irakin suurlähetystö oli lähettänyt Suomen ulkoministeriölle nootin, jonka mukaan taloussuhteet Suomen ja Irakin välillä katkeaisivat, ellei Mrouehia karkoteta. Tuohon aikaan suomalaisyrityksillä oli useita suuria rakennusurakoita Irakissa, muun muassa Kaija ja Heikki Sirenin suunnitelma Bagdadin kongressipalatsi. Mroueh pääsi myöhemmin kuitenkin palaamaan Suomeen.
Teos

Sylini on seetripuu: runoja, käsikirjoituksesta suom. Jussi Aro.  Kirjayhtymä, Helsinki 1979
Toimittajana

ibn Sayyār al-Warrāq: Kitāb al-tabīkh; toim.  Kaj Öhrnberg ja Sahban Mroueh. Studia Orientalia 60. Finnish Oriental Society, Helsinki 1987
Käännökset

Al-Kālīfālā: "malhamat al-ša'b al-finlandī". Dār Dānā, Bayrūt 1991 (Kalevalan arabiankielinen käännös)
Rakkaani, Palestiina; tekstit Tawfik Zayyad ym.; suom. Sahban Mroueh, Matti Rossi, Leena Saraste. Tutkijaliitto, Helsinki 1983
Radio-ohjelmia

Ennen kuin he tulivat; arabialaista lyriikkaa, runoilijat Amin Nakhla, Fuaad Rifqa, Adunis, Unsi al-Haddj, Farj al-Oussah, Muhammad Mahmud az-Zubairi ja Tawfiq Zayyad, käsikirjoitus Sahban Mroueh ja Harri Huhtamäki, suomennos Sahban Mroueh ja Jussi Aro, ohjaus Eira Johansson, lukijat Sahban Mroueh, Marja-Leena Kouki, Ossi Ahlapuro, Tom Wentzel, tekninen toteutus Pekka Lappi, tuottaja Harri Huhtamäki. Radioateljee 1986
Islam: neliosainen radiodokumentti; jaksojen 1-4 käsikirjoitus Sahban Mroueh, Harri Huhtamäki ja Otso Kantokorpi, jakson 5 käsikirjoitus Kaj Öhrnberg, Otso Kantokorpi ja Harri Huhtamäki; ohjaus Eira Johansson; kertoja Tom Wenzel. Radioateljee 1987
Mata Hari: 44 akustista vihjettä; käsikirjoitus Sahban Mroueh; ohjaus Pekka Ruohoranta; tuottaja Harri Huhtamäki. Yleisradio 1987
Varttia vaille neekeri: akustinen kertomus Suomen täyttäessä 70; käsikirjoitus Sahban Mroueh; ohjaus Eira Johansson; kertoja Sahban Mroueh; tuottaja Harri Huhtamäki. Yleisradio 1987
Filmografia

Kahden sotilaan tarina: dokumenttielokuva, ohjaus Michael Franck, käsikirjoitus Michael Franck, Susanna Luoto ja Sahban Mroueh. 1987
Testattu ilman eläinkokeita -standardi

Testattu ilman eläinkokeita -standardi (Humane Cosmetics Standard) on kosmetiikkatuotteiden valmistamiseen liittyvä suositus, joka otettiin käyttöön 17. marraskuuta 1998.[lähde? ]
Suositusta noudattavan tuotteen testauksessa ei saa olla käytetty eläinkokeita missään tuotantovaiheessa. Tuotteessa ei ole lupaa käyttää eläimillä testattuja raaka-aineita ja yrityksen pitää sitoutua siihen, ettei se ole osallisena eläimillä testaamiseen nyt eikä tulevaisuudessa. Vähintään kolmen vuoden välein käydään läpi tarkastus, jossa yrityksen eläinkokeettomuus varmistetaan.
Suositusta noudattavissa tuotteissa on asiasta kertova tunnus, jossa on jäniseläimen kuva (ns. kanimerkki). Merkkijärjestelmä on saatu aikaan amerikkalaisten ja eurooppalaisten eläinsuojelujärjestön yhteistyöllä. Suomessa asian hyväksi on toiminut Animalia.
Eläinkokeettoman kosmetiikan arvostelijat ovat katsoneet, että väite on harhaanjohtava, koska kaikki perusaineet on jo tutkittu, eli on mahdotonta tehdä kosmeettisia tuotteita käyttämättä testattuja aineita. Standardi koskeekin vain uusia aineita. Nimenomaan uusien ainesosien turvallisuus jää tällöin epävarmaksi.
Aiheesta muualla

Animalia: Testattu ilman eläinkokeita -standardin ehdot
Kosmetiikkaa ilman eläinkokeita
Shiraz Lane

| Shiraz Lane> Tiedot |
| --- | --- |
Toiminnassa:  2011– 
Tyylilaji:  hard rock, glam metal, blues rock
Kotipaikka:  Vantaa
Laulukieli:  englanti
Jäsenet:  Hannes Kett, laulu Miki Kalske, rytmikitara Jani Laine, soolokitara Joel Alex, basso Ana Willman, rummut
Levy-yhtiö:  Frontiers Records (2015–)
Aiheesta muualla
Kotisivut
Infobox OKNimi-testi OK: 
Shiraz Lane on suomalainen hard rock -yhtye, joka perustettiin vuonna 2011 Vantaalla. Yhtyeen perustivat laulaja Hannes Kett ja rumpali Ana Willman. Myöhemmin kitaristiksi tuli Miki Kalske ja toiseen kitaraan Jani Laine. Vuonna 2014 yhtyeeseen liittyi basisti Joel Alex.
Vuonna 2014 yhtye pääsi Hard Rock Cafen bändikilpailun myötä keikalle Kanadan Torontoon, ja vuoden 2015 toukokuussa he esiintyivät Japanissa Finland Fest – Loud & Metal Attack –tapahtumassa.
Shiraz Lane on tehnyt useita Euroopan-kiertueita muun muassa Lordin sekä Brother Firetriben kanssa. Yhtye teki ensimmäisen oman Euroopan headliner-kiertueensa keväällä 2020 juuri ennen pandemian alkua. Shiraz Lane on esiintynyt urallaan tärkeimmillä eurooppalaisilla rock-festivaaleilla (mm. Wacken, Summer Breeze, HRH Sleaze, Wildfest), ja bändi on nähty tähän mennessä kahdesti myös Yhdysvaltojen Miamista starttaavalla Monsters Of Rock -risteilyllä.
Yhtye on julkaissut Be the Slave Or Be The Change EP:n ja sen jokaisesta kappaleesta musiikkivideot. Vuonna 2015 yhtye kiinnitettiin Frontiers Recordsille. Yhtyeen ensimmäinen albumi ”For Crying Out Loud” julkaistiin 15. huhtikuuta 2016.
Shiraz Lanen toinen studioalbumi Carnival Days julkaistiin 23. helmikuuta 2018. Levyltä on julkaistu singlet Harder to Breathe, Carnival Days sekä People Like Us. Kappaleista  Harder to Breathe ja Like Us on myös kuvattu musiikkivideot.
Shiraz Lane aloitti yhteistyön tuottaja Per Aldeheimin kanssa Carnival Days -albumillaan, ja työ jatkui seuraavalla Vibration I -EP:llä, jolta löytyvät keikkahiteiksi nousseet Keep It Alive, Do You, Revolution, You Will Remain sekä To The Moon And Back (Savage Garden cover). EP:n kuuntelijaluluvut ovat liki kolme miljoonaa striimausta Spotifyssä.
Vibration I -EP:n ja sitä seuranneen Forgotten Shades Of Life -albumin on julkaissut Spinefarmin perustajan uusi levy-yhtiö Ranka Kustannus.
Bändi julkaisi jo vuosia sitten loppuunmyydyn ensimmäisen Be the Slave or Be The Change -EP:nsä uudelleen vuonna 2023. Tätä julkaisua seurasi livenä äänitetty akustinen EP Acoustic Archives keväällä 2024. Studioliven jokaisesta kappaleesta tehtiin myös musiikkivideot.
Diskografia > Albumit

Be the Slave or Be the Change (2015,  EP)
For Crying Out Loud (2016)
Carnival Days (2018)
Vibration I (2020,  EP)
Forgotten Shades Of Life (2022)
Acoustic Archives (2024)
Diskografia > Musiikkivideot

”Out There Somewhere” (2014)
”Money Talks” (2014)
”Mental Slavery” (2015)
”Story to Tell” (2015)
”Wake Up” (2016)
”For Crying Out Loud” (2016)
”Momma's Boy” (2016)
”Harder to Breathe” (2017)
”People Like Us” (2018)
”The Crown” (2018)
”Do You” (2019)
”Broken Into Pieces” (2020)
”Scream” (2022)
Seventhian ...Memories of Time

| Seventhian> .. Memories of Time Dreamtale |
| --- | --- | --- |

Studioalbumin tiedot
 Studio : Dreamtale House, MSTR-Studio ja Fantom Studio
 Julkaistu: 23. marraskuuta 2016
 Formaatti: 2CD
 Tyylilaji: power metal
 Kesto: 86.14
Dreamtalen muut julkaisut
| World Changed Forever 2013 | Seventhian... Memories of Time 2016 | Everlasting Flame 2022 |
Seventhian... Memories of Time on Dreamtalen seitsemäs studioalbumi, joka julkaistiin 23. marraskuuta 2016.
Kappaleet

| CD 1 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Dreality | 3.28 |  |  |  |  |  |  |  |
| 2. | For Our Future | 4.05 |  |  |  |  |  |  |  |
| 3. | October Is Mine | 4.07 |  |  |  |  |  |  |  |
| 4. | Picnic Inferno | 4.18 |  |  |  |  |  |  |  |
| 5. | Cabal Toyboy | 4.41 |  |  |  |  |  |  |  |
| 6. | True Life | 4.19 |  |  |  |  |  |  |  |
| 7. | Reality Reborn | 4.29 |  |  |  |  |  |  |  |
| 8. | Fusion Illusion | 4.44 |  |  |  |  |  |  |  |
| 9. | Names on the Wall | 4.30 |  |  |  |  |  |  |  |
| 10. | Greenback Hunter | 3.44 |  |  |  |  |  |  |  |
| 11. | Moral Messiah | 4.14 |  |  |  |  |  |  |  |
| 12. | Embrace My Scars | 5.12 |  |  |  |  |  |  |  |
|  |  | 51.51 |  |  |  |  |  |  |  |
| CD 2 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Refuge from Reality | 4.51 |  |  |  |  |  |  |  |
| 2. | Call of the Wild | 4.51 |  |  |  |  |  |  |  |
| 3. | Angel’s Eyes | 4.17 |  |  |  |  |  |  |  |
| 4. | Two Hundred Men | 3.55 |  |  |  |  |  |  |  |
| 5. | My Only Wish | 4.53 |  |  |  |  |  |  |  |
| 6. | World’s Child | 4.51 |  |  |  |  |  |  |  |
| 7. | Take What the Heavens Create | 2.52 |  |  |  |  |  |  |  |
| 8. | Firebird | 3.52 |  |  |  |  |  |  |  |
|  |  | 34.23 |  |  |  |  |  |  |  |
Kokoonpano

Erkki Seppänen – laulu
Seppo Kolehmainen – kitara
Rami Keränen – kitara
Heikki Ahonen – basso
Janne Juutinen – rummut
Akseli Kaasalainen – kosketinsoitin
Arvostelut

Imperiumi: 8+/10
Inferno:
Metalliluola: 7/10
Aiheesta muualla

Seventhian ...Memories of Time Discogsissa. (englanniksi)
Albumi Seventhian ...Memories of Time Encyclopaedia Metallum -sivustolla (englanniksi)
Seventh Wonder

| Seventh Wonder |
| --- | --- |
 Seventh Wonder esiintymässä Triestessä.
Tiedot
Toiminnassa:  2000–
Tyylilaji:  progressiivinen metalli
Kotipaikka:   Tukholma
Laulukieli:  englanti
Jäsenet:  Andreas Blomqvist, basso   Tommy Karevik, laulu   Johan Liefvendahl, kitara   Stefan Norgren, rummut   Andreas Söderin, kosketinsoittimet  
Entiset jäsenet:  Andi Kravljaca, laulu   Johnny Sandin, rummut  
Levy-yhtiö:  Frontiers (2016–)   Lion Music (2004–)  
Aiheesta muualla
Kotisivut
Infobox OKNimi-testi OK: 
Seventh Wonder on vuonna 2000 perustettu ruotsalainen progressiivista metallia soittava yhtye. Se on julkaissut kuusi studioalbumia, joista viimeisin ilmestyi kesäkuussa 2022.
Diskografia > Studioalbumit

Become (2005)
Waiting in the Wings (2006)
Mercy Falls (2008)
The Great Escape (2010)
Tiara (2018)
The Testament (2022)
Diskografia > Livealbumit

Welcome to Atlanta Live 2014 (2016)
Diskografia > Demot

Seventh Wonder (2001)
Temple in the Storm (2003)
Aiheesta muualla

Yhtyeen virallinen sivusto (englanniksi)
Seventh Wonder Myspacessa (englanniksi)
Seventh Wonder Encyclopaedia Metallumissa (englanniksi)
TTD

TTD voi tarkoittaa seuraavia asioita
Trinidad ja Tobagon dollari, valuutta
Transport Tycoon Deluxe, tietokonepeli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”TTD”, voi hakea sivunnimihaulla, laajalla sivunnimihaulla tai tekstihaulla.
TT

TT tai tt tarkoittaa seuraavia:
Audi TT
Trinidad ja Tobago, ISO 3166-1 -koodi TT, valtio tai muu maantieteellinen alue
tataari, ISO 639-1 -koodi tt, kieli
teratesla, tunnus TT, magneettivuon tiheyden yksikkö
Air Lithuania, IATA-koodi TT, lentoyhtiö
Tourist Trophy, TT, ratamoottoripyöräilykilpailu
tietokonetomografia, TT, tietokonekerroskuvaus
teologian tohtori, TT, teol. toht., korkeakoulututkinto
Tampereen Teatteri, TT, teatteri Suomessa
Teollisuuden ja työnantajain keskusliitto, TT, työnantajajärjestö
terapeuttinen kosketus, TT, lääkintämenetelmä
toimittajatutkinto, Tt, korkeakoulututkinto
Taideteollinen korkeakoulu, TT, korkeakoulu Suomessa
työtuomioistuin, TT, oikeusistuin
Tidningarnas Telegrambyrå, TT, ruotsalainen uutistoimisto
Teekkaritytöt TT ry, Teknillisen korkeakoulun naisopiskelijoiden yhdistys.
Teo "TT" Kingi, suomalainen kitaristi ja basisti
TT-komitea, vuonna 1955 perustettu suomalais-neuvostoliittolainen tieteellis-tekninen yhteistyökomitea.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”TT”, voi hakea sivunnimihaulla, laajalla sivunnimihaulla tai tekstihaulla.
TSV Hartberg

Turn- und Sportverein Hartberg on jalkapalloseura Hartbergistä. Seura pelaa kaudella 2018–2019 Itävallan korkeimmalla sarjatasolla Itävallan Bundesliigassa. Hartberg on perustettu vuonna 1946. Kotiottelunsa se pelaa PROfertil ARENAlla.
Shirayukihime

| Shirayukihime |
| --- | --- |
Syntynyt:  4. huhtikuuta 1996
Sukupuoli:  tamma
Väri:  valkoinen
Rotu:  englannintäysiverinen
Isä:  Sunday Silence
Emä:  Wave Wind
Emänisä:  Topsider
Kasvattaja:  Northern Farm
Omistaja:  Makoto Kaneko Holdings
Jockey:  Yoshiyuki Gotō (Miho Training Center)
Lähdöt:  9: 0
Voittosumma:  1 900 000 jeniä
Muut saavutukset
 dominanttivalkoisen linjan perustaja 
Shirayukihime (jap. シラユキヒメ) on Japanissa kasvatettu valkoinen englannintäysiveritamma. Se nimettiin Grimmin veljesten tarinoiden Lumikin mukaan.
Ura

Shirayukihime herätti huomiota syntyessään: toisin kuin kimot hevoset, se oli valkoinen syntymästään lähtien. Se oli ruunikon emänsä Wave Wind ensimmäinen varsa ja sen isä oli mustanruunikko Sunday Silence. Shirayukihimen dominanttivalkoisen värityksen aiheuttaa mutaatio, ja sen nuoremmat sisarukset ovat väritykseltään tavanomaisia.
Valkoisen värityksen aiheuttavan mutaation todennäköisyys on noin yksi 10-20 tuhannesta, mistä syystä kilpailevat valkoiset hevoset ovat erittäin harvinaisia. Japanissa tunnetaan White Pegasus, joka saavutti eteläisen Kantōn paikalliskilpailuissa kahdeksan voittoa. Shirayukihime debytoi vuonna 2001 mutta ei voittanut yhtään lähtöä. Yhdeksästä lähdöstään se sijoittui kuitenkin kerran kolmanneksi, mikä oli ensimmäinen kerta, kun valkoinen hevonen sijoittui Japanin metropolialueella vedonlyöntisijoille.
Kilpauransa päätyttyä Shirayukihime otettiin siitoskäyttöön. Mendelin lain mukaan sen mutaatio periytyy sen jälkeläisille 50 prosentin todennäköisyydellä. Koska Shirayukihime on hyvää sukua, sen odotetaan perustavan valkoisten laukkahevosten sukulinjan.